የቀድሞው የደቡብ ክልል ርዕሰ መስተዳደር የነበሩት እና ክልሉን ለአንድ ዓመት የመሩት አቶ ሚሊዮን ማቲዎስ፣ የትምህርት ሚኒስቴር ሚንስትር ዲዔታ ሆነው መሾማቸውን የትምህርት ሚኒስቴር አስታውቋል።
በሰባተኛው የደቡብ ብሔር ብሔረሰቦችና ሕዝቦች መደበኛ ጉባዔ ላይ ደቡብ ክልልን እንዲመሩ የተመረጡት አቶ ሚሊዮን ማቲዎስ፣ በጊዜው ደቡብ ክልልን ይመሩ የነበሩትን አቶ ደሴ ዳልኬን በመተካት ወደ ሥልጣን መምጣታቸው ይታወሳል፡፡
አቶ ሚሊዮን ለአንድ ዓመት ክልሉን በማስተዳደር ቆይተው፣ በነሐሴ ወር 2011 ዓ.ም ከአስተዳደር ሥልጣናቸው ተነስተው፣ በምትካቸው አቶ ርስቱ ይርዳው የክልሉ ርዕሰ መስተዳደር ሆነው ተሹመዋል፡፡
(ዘገባው የአዲስ ማለዳ ነው)